Honda S2000

Honda S2000 je roadster, ktorý v rokoch 2000 až 2009 vyrábala automobilka Honda Motor Company. Jej výroba bola spustená v apríli 1999 a vytvorená bola na 50. výročie automobilky. S2000 bola prvýkrát predstavená ako koncept verejnosti na Tokyo Motor Show v roku 1995. Názov S2000 je odvodený od zdvihového objemu jej 2-litrového motora. Výroba S2000 bola ukončená v júni 2009.

 AP1 

S2000 bola predstavená v roku 1999 pre modelový rok 2000 a dostala podvozkové označenie AP1. Predstavovala usporiadanie motora uloženého vpredu uprostred a zadný náhon. Výkon od 177 kW/237 koní do 184 kW/250 koní poskytoval 4-valcový DOHC VTEC F20C motor s objemom . Motor v S2000 vyhral 5x za sebou (2000-2004) cenu International Engine of the Year v triede od 1,8 do 2,0 Litrov. Časopis auto motor a šport robil testy na motorovej brzde, tankovali doňho Super Plus (98 ROZ), Super (95 ROZ) a Normal (92 ROZ) a pri každom benzíne merali výkon. Pri tom sa ukázalo, že motorový výkon bol pri každom benzíne až po prvé číslo po desatinnej čiarke úplne rovnaký. Toto bol vynikajúci dôkaz majstrovskej konštrukcie a riadenia motora.

Motor bol spojený so 6-rýchlostnou manuálnou prevodovkou a samosvorným diferenciálom Torsen. S2000 dosiahla to, čo Honda tvrdila: „najvyššia úroveň výkonu na svete“ pre 2-litrový motor s atmosférickým nasávaním.

Výbava obsahuje nezávislé dvojité lichobežníkové zavesenie, elektrický posilňovač riadenia, a integrované ochranné obruče za sedadlami. 16″ disky s pneumatikami Bridgestone Potenza S-02 sú štandardným vybavením. Kompaktný a ľahký motor montovaný celkom za prednú nápravu umožňuje S2000 získať rozloženie hmotnosti  a tiež nižší moment zotrvačnosti. Elektricky ovládaná vinylová strecha s vnútorným látkovým poťahom bola štandardom. S2000 bola k dispozícii s hliníkovou strechou za dodatočný príplatok.

AP1 sa vyrábala do roku 2003 v závode Takanezawa popri Honde NSX a hybride Honda Insight. V roku 2004 sa výroba presťahovala do závodu Suzuka.

 AP2 

náhľad|vľavo|Honda S2000 AP2 zozadu
V modelovom roku 2004 bolo vykonaných niekoľko úprav a podvozok dostal označenie AP2 (toto označenie nebolo nikdy použité vo Veľkej Británii, hoci úpravy boli použité). Nový model predstavoval nové 17″ disky s pneumatikami Bridgestone RE-050 spolu s predimenzovaním zavesenia kvôli zníženiu pretáčavosti. V prevodovke boli mosadzné synchronizačné ozubenia vymenené za karbónové. Takisto boli vykonané aj kozmetické zmeny exteriéru výmenou nárazníkov, hlavných svetlometov a takisto aj nové zadné svetlá s LED technológiou a oválne koncovky výfuku. Motor nazvaný F22C1 s predĺženým zdvihom piestov, čím sa zväčšil jeho zdvihový objem na hodnotu . Maximálny krútiaci moment vzrástol o 6 % na hodnotu 220 Nm pri 6 500 ot/min, kým výkon ostal na hodnote 176 kW/240 koní pri 7 800 ot/min. Honda tiež zmenila prevodové pomery skrátením prvých štyroch rýchlostí a predĺžením posledných dvoch rýchlostí. Ďalšou zmenou bolo zavedenie ventilu oneskorenia spojky. V roku 2006 motor F22C1 nahradil F20C na japonskom trhu, ale výroba s motorom F20C pokračovala v celom svete.

Variant S2000 Club Racer mal svetovú premiéru na New York International Auto Show dňa 4. apríla 2007. Zmeny variantu CR obsahujú menší pomer riadenia, tuhšie pruženie a úplne nové pneumatiky Bridgestone Potenza RE070 rozšírené na zadnej náprave z hodnoty 245/40R-17 na 255/40R-17. Motor vo variante CR ostal nezmenený.

Výroba Hondy S2000 skončila v júni 2009. Plány pre nasledovníka S2000 boli vyradené pre Krízu automobilového priemyslu (20082010). Na pripomenutie výroby S2000 Honda ponúkla špeciálny variant s názvom S2000 Ultimate Edition pre európsky trh a podobne GT 100 Edition pre britský trh. Tieto varianty sú vybavené pevnou odnímateľnou strechou, farebnou schémou Grand Prix, červeným koženým interiérom a číslom pamätnej dosky.

náhľad|Motor Honda F22C1
 Technické údaje 
Honda:S2000Typ motora:  R4, 16 ventilov s dvomi vačkovými hriadeľmi v hlave (DOHC), variabilné časovanie ventilov VTECZdvihový objem:  Výkon:  176 kW (240 koní) pri 8 300 min−1Krútiaci moment:  208 Nm pri 7 500 min−1Max. rýchlosť:  240 km/h0100 km/h:  6,2 sSpotreba na 100 km:  10,0 l Super Plus bezolovnatý 98 ROZHmotnosť:  1 320 kg

 Referencie 

 Iné projekty 

 Externé odkazy 
 Oficiálne Honda S2000 stránky pre USA a Japonsko

S2000
Kategória:Roadstery
Kategória:Automobily so zadným náhonom
Kategória:Športové automobily